[ બોલીવુડ ] વિરાટ કોહલી અને અનુષ્કા શર્માને આપણે તસવીરોમાં , ક્રિકેટના મેદાનમાં તો જોયા જ છે . પરંતુ હવે લાગે છે કે ટૂંક સમયમાં જ તેમના ફેન્સ તેમને સિલ્વર સ્ક્રીન પર પણ જોઇ શકશે . હા , સૂત્રોની માનીએ તો બંને અનુરાગ કશ્યપની ફિલ્મ બોમ્બે વેલવેટમાં સાથે જોવા મળશે . એક મિનિટ આપની ગુંચવળ દૂર કરી દઇએ . ફિલ્મમાં રણવીર કપૂર અને અનુષ્કા શર્મા જ છે . પરંતુ બની શકે છે કે આ ફિલ્મની સાથે વિરાટ પોતાની બોલીવુડ ડેબ્યૂ કરે . નોંધનીય છે કે રિયલ લાઇફની જેમ ફિલ્મમાં પણ વિરાટ ક્રિકેટરની ભૂમિકામાં દેખાશે . સૂત્રોની માનીએ તો ફિલ્મમાં લીડ રોલ રણવીર કપૂર નિભાવી રહ્યા છે , પરંતુ અનુષ્કાની સાથે કેટલાંક સીન વિરાટના પણ છે . જો આ અફવાહ સાચી થઇ તો અનુરાગ કશ્યપની ફિલ્મને ખૂબ જ ફાયદો થઇ શકે છે . અનુષ્કા અને વિરાટને મોટા પર્દા પર સાથે જોવા માટે તેમના ફેન્સ ઉત્સાહિત છે . હવે તો ફિલ્મની રાહ છે જે 15 મેના રોજ રિલિઝ થઇ રહી છે .